190. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Οικ. Β-1187/35 της 8-17 Ιαν.2003 (ΦΕΚ  Β΄24) Διαδικασία συμψηφισμού της εισφοράς της παραγράφου 18 του άρθρου 8 του Ν. 2366/1995 (Α΄ 256). Έχοντας υπόψη τις διατάξεις: α) Του άρθρου 13 παράγραφος 4 του N. 2963/2001 (Α΄ 268) «Οργάνωση και λειτουργία των δημοσίων επιβατικών μεταφορών με λεωφορεία, τεχνικός έλεγχος οχημάτων και ασφαλείας χερσαίων μεταφορών και άλλες διατάξεις». β) Του άρθρου 29α του N. 1558/85 (Α΄ 137) «Κυβέρνηση και κυβερνητικά όργανα», όπως σε αυτό προστέθηκε το άρθρο 27 του N. 2801/92 (Α΄ 154) και αντικαταστάθηκε με την παράγραφο 2α του άρθρου 1 του N. 2469/97 (Α΄ 38). γ) Της απόφασης 2/8014/Α0024/7-3-2002 (Β΄ 327) του Υπουργού Οικονομίας και Οικονομικών «περί συστάσεως ειδικού λογαριασμού στο Ταχυδρομικό Ταμιευτήριο με κωδικό 400 για την εισφορά 1% της περιπτώσεως α της παραγράφου 1 του άρθρου 13 τουν.2963/2001», και δ) Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: (Μετά τη σελ. 312,846) Σελ. 312,847 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.189-190 «1. Χρηματικά ποσά από την εισφορά 2% που είχαν κατατεθεί από τα ΚΤΕΛ κατ' εφαρμογή των διατάξεων του άρθρου 25 του Ν.Δ. 102/73, όπως αντικαταστάθηκε και συμπληρώθηκε με το άρθρο 32 του Ν. 1959/91 (Α~ 123) και με την παράγραφο 18 του άρθρου 8 του Ν. 2366/1995 (Α~ 256) και της απόφασης του Υπουργού Μεταφορών και Επικοινωνιών Α/7710/198/1997 (Β~ 525), όπως τροποποιήθηκε και συμπληρώθηκε μεταγενέστερα, συμψηφίζονται με την εισφορά 5% που προβλέπεται στο άρθρο 13 του Ν. 2963/2001 (Α~ 268), συνυπολογιζομένων και των νομίμων προσαυξήσεων.». Η παρ.1 αντικαταστάθηκε ως άνω από το άρθρο Μόνο της με αριθ.οικ.Β-13140/888/28 Φεβρ.-14 Μαρτ.2003 (ΦΕΚ Β΄306), όμοιας απόφασης. 2. Τα εναπομείναντα χρηματικά ποσά που είναι κατατεθειμένα στο Ταχυδρομικό Ταμιευτήριο κατ’ εφαρμογή των προαναφερομένων διατάξεων στους κοινούς λογαριασμούς ΚΤΕΛ ΕΥΠ 250 και ΚΤΕΛ ΕΑΚ-ΑΛΠ 200 μεταφέρονται στον ειδικό λογαριασμό του Ταχυδρομικού Ταμιευτηρίου με αριθμό «400» της περιπτώσεως α΄ της παραγράφου 1 του άρθρου 13 του Ν. 2963/2001 (Α΄ 268) με την ονομασία «ειδικός λογαριασμός εισφοράς 1% του άρθρου 13 του Ν. 2963/2001 για οικονομική ενίσχυση και εκσυγχρονισμό των ΚΤΕΛ». 3. Χρηματικά ποσά που έχουν κατατεθεί κατ’ εφαρμογή των ιδίων διατάξεων, στους ατομικούς λογαριασμούς του Ταχυδρομικού Ταμιευτηρίου με αριθμό «300» μεταφέρονται, μετά από αίτηση του ΚΤΕΛ, στους νέους ατομικούς λογαριασμούς κάθε συγκοινωνιακού φορέα στο ίδιο ή σε άλλο πιστωτικό ίδρυμα, που θα καθορίσει το ίδιο το ΚΤΕΛ σύμφωνα με τις διατάξεις της παραγράφου 3 του άρθρου 13 του Ν. 2963/2001 και της εξουσιοδοτικής αυτής απόφασης, πλην του ποσοστού 0,05% που έχει κατατεθεί υπέρ της ΠΟΑΥΣ. 4. Τα χρηματικά ποσά που αντιστοιχούν στο ποσοστό 0,05% υπέρ της ΠΟΑΥΣ επιστρέφονται και αποδίδονται από το Ταχυδρομικό Ταμιευτήριο στο νόμιμο εκπρόσωπο της. «Η απόδοση του ως άνω συνολικού συγκεντρωθέντος ποσού υπέρ της ΠΟΑΥΣ γίνεται απευθείας, στον ανωτέρω εκπρόσωπο της από το κεντρικό κατάστημα του Ταχυδρομικού Ταμιευτηρίου Ελλάδος, Ανώνυμη Τραπεζική Εταιρεία, το οποίο εξουσιοδοτείται για τη συμπλήρωση και έκδοση σχετικής επιταγής.» Το μέσα σε «» εδάφιο αντικαταστάθηκε ως άνω από το άρθρο Μόνο της με αριθ.οικ.Β63775/4711/23 Οκτ.-5 Νοεμ.2003 (ΦΕΚ Β΄1624), όμοιας απόφασης. Σελ. 312,848 Τεύχος -Σελ.  5. Οι διατάξεις της παρούσας, μετά την μετατροπή των ΚΤΕΛ σε ανώνυμες εταιρείες, σύμφωνα με τις ρυθμίσεις του άρθρου 3 του Ν. 2963/2001 (Α΄ 268), εξακολουθούν να ισχύουν και να εφαρμόζονται και σε αυτές. 21.Ζ.α.190 Κοινά Ταμεία Εκμεταλλεύσεως Λεωφορείων (ΚΤΕΛ) 